Modaalne loogika
Modaalne loogika ehk modaalloogika on formaalse loogika haru, mis uurib modaalsuste (algselt aleetiliste modaalsuste: paratamatu, võimalik jne) vahelisi loogilisi suhteid. 1920. aastatel hakkas modaalloogika arenema sümbolloogika raamistikus, kasutades peale lause- ja predikaatarvutuse operatsioonide modaalseid operaatoreid. Peamiseks uurimismeetodiks kujunes esialgu aksiomatiseerimine.